شعری از استاد کریمی مراغه ای
ساغلیغیمدا منی یاد ائت اخـــــــوی
من اولندن سورا جئرما یَخَـــــوی
ساغلیغیمدا منی دیندیر دیلیلــــن
گلمه ترحیمیمه تاج و گولیلــــن
ساغلیغیمدا الیوی چک باشیمـــا
یاخما بورنون زئلئغن باش داشیمـــا
تا وارام اوزمه الیمدن، الیـــوی
نه قرا گی؛ نه اوزاد سقلیـــوی
قوی یانیم من سنه سنده منه یان
سن منه جان ده؛ دئگیم من سنه جان
ساغلیغیمدا قولووی بـوینوما سال
گاهی گاهی بو سولان گونلومی آل
هئش گلیب قبریمه یاد ایتمه منی
باشیما چالما غلط فاتیحهنی
کاش گورکان قویا قبریمده دلیک
منیله دفن اولا بیر جانلی چلیک
او آداملار کی گلیر فاتیحیه
ساغلیغیمدا منه چیخمازدی ییه
اوزادیدیم کفن آتدان چلیگی
زور وئریدیم گنلردی دلیگی
بابا ساغلیقدا منیم گول اؤزؤمه
مشتری اول سوزؤمه هم اوزؤمه
منی تشویق ائله خلعت لریله
گونلومی شاد ائله دعوت لریله
نه یالاندان چپی، قه قه لریله
مرسی، احسن، یاشا، بهبه لریله
ائل گرک قیمت اشعاری بیله
نیه ایراندا گرک شاعیر اوله
صنعت شعری چکیلر فسادا
دوشدی بازاری فصاحت کاسادا
بیر غزل کی گلیر عشقیله باشا
کیم آلیبدیر غزلی بیرده باشا
سعدی، حافیظ، بابا طاهر، خیام
سحرین ائتدی ناهار، ناهارسیز اخشام
کیمدی گیدی اگنینه قیمتدی قبا
سالمادئ چیگنینه بیر تازه عبا
شهریارین ادی دیللرده گزیر
تازه حیدر بابا اللرده گزیر
بیر کیچیک ائوده گونون وئردی باشا
قالدئ بیر مانقالئ بیر حوقا ماشا
ای خدا وئر بیزه ده عقل و شعور
شاعری ائلمیک زینده به گور
pes_Arab pbt_Arab pes_Arab azb_Arab azb_Arab prs_Arab azb_Arab azb_Arab azb_Arab pes_Arab pes_Arab azb_Arab pes_Arab azb_Arab pes_Arab urd_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab pes_Arab pes_Arab